വീണ്ടും ടോസ് നഷ്ടം :നാണക്കേടില് റെക്കോര്ഡുമായി കോഹ്ലി ഇന്ത്യ :ഇംഗ്ലണ്ട് രണ്ടാം ക്രിക്കറ്റ് ടെസ്റ്റിനും ആവേശകരമായ തുടക്കം. ലോര്ഡ്സില് നടക്കുന്ന മത്സരം ക്രിക്കറ്റ് പ്രേമികള്ക്കും ഒരു വിരുന്നായി മാറുമെന്നാണ് ക്രിക്കറ്റ് ലോകവും പ്രതീക്ഷിക്കുന്നത്.നേരത്തെ ആദ്യ ടെസ്റ്റ് മഴ കാരണം സമനിലയില് അവസാനിച്ചെങ്കിലും ക്രിക്കറ്റ് പ്രേമികള് വീണ്ടും ആകാംക്ഷയോടെ നോക്കുന്നതും മഴ രണ്ടാം ക്രിക്കറ്റ് ടെസ്റ്റിലും പ്രധാന വിളണാകുമോയെന്നത് തന്നെയാണ്. എന്നാല് ആദ്യ ടെസ്റ്റിലെ പോലെ രണ്ടാം ടെസ്റ്റിലും ടോസ് ഭാഗ്യം ഇന്ത്യന് നായകന് വിരാട് കോഹ്ലിയെ തുണച്ചില്ല. രണ്ടാം ടെസ്റ്റ് മത്സരത്തില് ടോസ് നേടിയ ഇംഗ്ലണ്ട് ക്യാപ്റ്റന് ജോ റൂട്ട് ബൗളിംഗ് തന്നെ ആദ്യ ദിനം തിരഞ്ഞെടുത്തപ്പോള് മറ്റൊരു നാണക്കേടിന്റെ നേട്ടവും ഇന്ത്യന് ക്രിക്കറ്റ് നായകന് കോഹ്ലിക്ക് സ്വന്തമാക്കുവാന് കഴിഞ്ഞു. വിരാട് കോഹ്ലിക്ക് ഇംഗ്ലണ്ടിലെ ടെസ്റ്റുകളില് ടോസ് ലഭിക്കാത്ത പതിവ് രണ്ടാം ടെസ്റ്റിലും ആവര്ത്തിക്കപ്പെട്ടത് ക്രിക്കറ്റ് ആരാധകരില് വന് ഞെട്ടലാണ് വീണ്ടും സൃഷ്ടിച്ചിരിക്കുന്നത്. കോഹ്ലിക്ക് ടെസ്റ്റ് ക്രിക്കറ്റ് മത്സരങ്ങളില് ഏറ്റവും അധികം ടോസ് നഷ്ടമായ നായകനായി മാറുവാന് ഈ മത്സരത്തിന് പിന്നാലെ സാധിച്ചു. ടെസ്റ്റ് ടീം നായകനായി വിരാട് കോഹ്ലിക്ക് മുപ്പത്തിയാറാം തവണയാണ് ടോസ് ലഭിക്കാതെ പോകുന്നത്. ഇന്ത്യന് ടെസ്റ്റ് ചരിത്രത്തില് ഇത് മറ്റൊരു നേട്ടം തന്നെയാണ് അതേസമയം ഇംഗ്ലണ്ടില് കോഹ്ലിക്ക് പക്ഷേ ബാറ്റിങ്ങിലും ഒപ്പം ടോസിലും നിരാശ മാത്രമാണ് ഇപ്പോള് നേടുവാനായി കഴിയുന്നതിന്റെ തെളിവായി ഈ ടെസ്റ്റും മാറി കഴിഞ്ഞു.ഇംഗ്ലണ്ടില് അവസാനം ഇന്ത്യ കളിച്ച എട്ട് ടെസ്റ്റിലും കോഹ്ലിക്ക് ടോസ് ഭാഗ്യം ലഭിച്ചില്ല. ടെസ്റ്റ് ചരിത്രത്തില് തുടര്ച്ചയായ ടോസ് നഷ്ടത്തിന്റെ തന്നെ അപൂര്വ്വ റെക്കോര്ഡിലും കോഹ്ലിക്ക് ഇടം നേടുവാനായി കഴിഞ്ഞു.കൂടാതെ ഇംഗ്ലണ്ടിനെതിരെ വിരാട് കോഹ്ലിയുടെ ക്യാപ്റ്റന്സിയില് ഇന്ത്യ കളിച്ച 16 ടെസ്റ്റ് മത്സരങ്ങളില് കോഹ്ലിക്ക് നേടുവാന് കഴിഞ്ഞത് രണ്ട് ടോസ് ജയമാണ്.